钦定古今图书集成/明伦汇编/闺媛典/第006卷 > 《幽兰五首》前人
## 钦定古今图书集成/明伦汇编/闺媛典/第006卷 > 《幽兰五首》前人

倾辉引暮色，孤景留思颜。梅歇春欲罢，期渡往不还。
帘委兰蕙露，帐含桃李风。揽带昔何道，坐令芳节终。
结珮徒分明，抱梁辄乖忤。华落知不终，空愁坐相误。
眇眇蛸挂网，漠漠蚕弄丝。空惭不自信，怯与君书期。
陈国郑东门，古今所共知。长袖暂徘徊，驷马停路岐。

兰，被服纤罗采芳藿。春燕参差风散梅，开帏对景弄
春爵。含歌揽涕恒抱愁，人生几时得为乐。宁作野中
之双凫，不愿云间之别鹤。

“中庭五株桃，一株先作花。阳春妖冶二三月，从风飘
荡落西家。西家思妇见悲惋，零泪霑衣抚心叹。初送
我君出户时，何言淹留节回换，床席生尘明镜垢，纤
腰瘦削发蓬乱。人生不得恒称意，惆怅徙倚至夜半。
锉蘗染黄丝，黄丝历乱不可治。我昔与君始相值，尔
时自谓可君意。结带与君言，死生好恶不相置。今日”
见我颜色衰，意中索寞与先异。还君金钗玳琄簪，不
忍见之益愁思。

今年阳初花满林，明年冬末雪盈岑。推移代谢纷交
转，我君边戍独稽沈。执袂分别已三载，迩来寂淹无
分音。朝悲惨惨遂成滴，暮思绕绕最伤心。膏沐芳馀
久不御，蓬首乱鬓不设簪。徒飞轻埃舞空帷，粉筐黛
器靡复遗。自生留世苦不幸，心中惕惕恒怀悲。